Al die sekondes en minute wat uur bepaal | Netwerk24
Deur Hoërskool Outeniqua, George 01 Junie 2020 05:00
In die Joodse geloof word sonsondergang op 'n Vrydag steeds as die oomblik gesien wanneer die Sabbat aanbreek.
Die Moslems se eerste daaglikse gebed (Salat al-fajr) word weer gedoen net voordat die son opkom.
Die Afrikaanse en Nederlandse "uur" kom van Latyn se hora (soos hour).
In antieke tye het omtrent elke land sy eie stelsel van tyd gehad.
In antieke tye het omtrent elke land sy eie stelsel van tyd gehad. 'n Romeinse hora was bv. 1/12 van dagligtyd.
Dis belangrik om te weet dat die lengte van 'n uur later in die meeste lande beskou is as 1/24 van die tyd wat dit die aarde neem om een keer om sy eie as te draai.
Op 1 Januarie 1960 het "gekoördineerde universele tyd" (UTC) in werking getree en is 'n uur as 3 600 sekondes omskryf. Die duur van 'n uur word sedertdien dus nie meer volgens die wisselende stand van die son of die draai van die aarde bepaal nie.
'n Uur se afkorting is "h", 'n minuut is "min." of 'n enkelaanhalingsteken (') en 'n sekonde is "sek." of 'n dubbelaanhalingsteken ("). Die afkortings "vm." (voormiddag) en "nm." (namiddag) word soms gebruik.
Daar is in Afrikaans baie maniere om 'n uur en sy onderafdelings, minuut en sekonde, te skryf en te sê. Ons verkies die manier waarop dit deesdae op digitale horlosies aangegee word, want die tyd op analoog- (wyser-)horlosies kan op te veel maniere gelees word.
Kom ons gee 'n paar voorbeelde: 01:12:25 word gelees "een uur, twaalf, vyf-en-twintig" in plaas van bv. "twaalf minute vyf-en-twintig sekondes oor eenuur voormiddag";) 11:34:18 word gelees "elf uur, vier-en-dertig, agttien" in plaas van bv. "vyf-en-twintig minute, twee-en-veertig sekondes voor twaalfuur voormiddag"; en) 22:15:00 word gelees "twee-en-twintig uur, vyftien" in plaas van bv. "kwart oor tien namiddag".
Daar is baie uitdrukkings in ons taal wat na 'n uur verwys: werkers word per uur betaal; vakbonde dring aan op 'n agtuur-werkdag; daar is die spitsuur wanneer die verkeer druk is; die rustige skemeruur; en uiteindelik die sterwensuur.